stanford-oval/wikipedia huggingface dataset:
โรงเรียนเทศบาลแหลมฉบัง 1
เกียรติประวัติและความภาคภูมิใจของโรงเรียน

ปี 2549 เข้ารับประทานโล่รางวัลโรงเรียนส่งเสริมสิ่งแวดล้อมดีเด่น "โครงการลดโลกร้อนด้วยมือเรา" กับทูลกระหม่อมหญิงอุบลรัตนราชกัญญา สิริวัฒนาพรรณวดี
ปี 2549 เข้ารับรางวัลพระราชทานรางวัลโรงเรียนรางวัลพระราชทาน ปีการศึกษา 2549 ประเภทประถมศึกษาขนาดใหญ่ กับสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
ปี 2553 เข้ารับรางวัลพระราชทานรางวัลโรงเรียนรางวัลพระราชทาน ปีการศึกษา 2553 ประเภทประถมศึกษาขนาดใหญ่ กับสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
ปี 2557 เข้ารับรางวัลพระราชทานรางวัลโรงเรียนรางวัลพระราชทาน ปีการศึกษา 2557 ประเภทประถมศึกษาขนาดใหญ่ กับสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
สถานที่โดยรอบ

สถานที่ตั้ง โรงเรียนเทศบาลแหลมฉบัง 1 ตั้งอยู่ในพื้นที่เวรคืนของ สำนักผังเมืองในที่ดินแปลงที่ ศษ.1.4 (สถาบันการศึกษา) จำนวนเนื้อที่ประมาณ 16 ไร่ 2 งาน 67 ตารางวา กองช่าง เทศบาลตำบลแหลมฉบังดำเนินการทำหนังสือขอรับความเห็นชอบการใช้ที่ราชพัสดุบริเวณเมืองใหม่แหลมฉบังจากผู้ว่าราชการจังหวัดชลบุรี เมื่อวันที่ 30 ตุลาคม พ.ศ. 2535
ทิศเหนือ ติดต่อกับที่ดินจัดสร้างสวนสาธารณะ
ทิศใต้ ติดลำห้วยบ้านนา
ทิศตะวันออก ติดต่อกับที่เอกชนเป็นที่ว่าง
ทิศตะวันตก ติดต่อกับถนนตามโครงการเมืองใหม่
แหล่งข้อมูลอื่น

จ.ชลบุรี จัดประกวดธนาคารขยะรีไซเคิล ระดับจังหวัด ที่โรงเรียนเทศบาลแหลมฉบัง 1 วันที่ 16 ก.ค. 2552
งานฉลองโรงเรียนรางวัลพระราชทาน ปี 2559 เก็บถาวร 2023-06-03 ที่ เวย์แบ็กแมชชีน
โรงเรียนเทศบาลแหลมฉบัง 1 จัดงานวิชาการ "มิติใหม่แห่งการเรียนรู้ คู่ความเป็นไทย" ปี 2559 เก็บถาวร 2023-06-03 ที่ เวย์แบ็กแมชชีน
โรงเรียนเทศบาลแหลมฉบัง 1 จัดกิจกรรมวันแม่แห่งชาติ ปี 2559[ลิงก์เสีย]
ศูนย์สุขภาพและการเรียนรู้เครือไทยออยล์เพื่อชุมชน จัดพิธีส่งมอบถ้วยพระราชทาน จากกิจกรรมกระโดดเชือก ครั้งที่ 10 ให้กับ โรงเรียนเทศบาลแหลมฉบัง 1 มาประดิษฐานไว้ที่ โรงเรียนเพื่อนำมาร่วมขบวนแห่ถ้วยพระราชทานในพิธี เปิดกีฬาสี "เฟื่องฟ้าเกมส์" ครั้งที่ 22 ปี 2560
ท่าเรือแหลมฉบัง – จัดนิทรรศการฯ ณ โรงเรียนเทศบาลแหลมฉบัง 1 ปี 2561[ลิงก์เสีย]
ทึ่ง! "น้องยินส์" เด็กอนุบาล 3 รร.เทศบาลแหลมฉบัง 1 โชว์ความสามารถพูดขอบคุณผู้บริหารเทศบาลฯ ยาวกว่า 2 นาที อึ้ง!! ทั้งห้อง ระดมเงินมอบสร้างขวัญและกำลังใจน้อง ปี 2561[ลิงก์เสีย]
แผนที่และภาพถ่ายทางอากาศของ โรงเรียนเทศบาลแหลมฉบัง 1
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°04′48″N 100°56′05″E﻿ / ﻿13.0799064°N 100.9347036°E﻿ / 13.0799064; 100.9347036
ไทป์-มูน

| --- | --- |

ประเภท: ผู้ผลิตและจัดจำหน่ายเกมและนิยาย
อุตสาหกรรม: ผลิตและจัดจำหน่ายเกมวิชวลโนเวล  ผลิตและจัดจำหน่ายแอนิเมชัน
ก่อตั้ง: 2003
ผู้ก่อตั้ง: Kinoko Nasu 
สำนักงานใหญ่: ญี่ปุ่น
บุคลากรหลัก: คิโนโกะ นาซุ ทากาชิ ทาเกอูจิ
ผลิตภัณฑ์: สึกิฮิเมะ เฟต/สเตย์ไนต์
บริษัทในเครือ: ไทป์-มูน สตูดิโอบีบี
เว็บไซต์: www.typemoon.com www.typemoon.org
ไทป์-มูน (ญี่ปุ่น: タイプムーン; โรมาจิ: Taipu Mūn ทับศัพท์จาก Type-Moon หรือ TYPEMOON) เป็นบริษัทผู้ผลิตและจัดจำหน่ายเกมชื่อดังจากประเทศญี่ปุ่น โดยเป็นที่รู้จักกันดีในผลงานวิชวลโนเวล นอกจากนั้นบริษัทนี้ยังเป็นที่รู้จักกันในนาม (ญี่ปุ่น: โน้ตส; โรมาจิ: ノーツ; ทับศัพท์: Nōtsu ทับศัพท์จาก Notes) โดยคำๆนี้สมาชิกคนนึงคือคิโนโกะเป็นคนตั้งขึ้นมา เพราะตัวเขาเกี่ยวข้องกับ 小説 ที่แปลว่า Notes จึงมีคำกล่าวว่า Notes ก็คือ TYPEMOON นั้นเอง แต่อีกสาเหตุนั้นมาจากการที่ ทาเกอูจิ ไปค้นหาในอินเทอร์เน็ตแล้วเจอคำว่า 月型(TSUKI GATA)จึงเล่นผวนคำมาเป็น KATA TSUKI (型月) TYPE=KATA (GATA = 型　MOON = 月)　จึงทำให้เกิดคำว่า TYPEMOON ขึ้นมา  หลังจากที่เป็นที่โด่งดังด้วยผลงานวิชวลโนเวล สึกิฮิเมะ ในฐานะของกลุ่มผู้ผลิตโดจินซอฟท์ ไทป์-มูนก็ได้รวมตัวกันเป็นบริษัทและร่วมมือกันสร้างผลงานวิชช่วลโนเวลชิ้นใหม่อย่าง เฟต/สเตย์ไนต์ ซึ่งผลงานทั้งหมดนี้ก็ได้ถูกนำไปดัดแปลงออกมาในรูปแบบ อนิเมะและมังงะ โดยมีแรงสนับสนุนจากแฟนๆ เป็นกำลังผลักดัน
ผลงาน

ผลงานของ ไทป์-มูน ในช่วงปี 1998-2003(ช่วงที่ยังทำกลุ่มโดจินซอฟท์อยู่) มีรายชื่อดังต่อไปนี้
| ชื่อผลงาน | ภาษาไทย | คำอ่านโรมันจิ | ช่วงเวลาที่จำหน่าย |
| --- | --- | --- | --- |
| 空の境界　シナリオ1-4空の境界　シナリオ 5-6 | ขอบเขตของความว่างเปล่า บท1-4ขอบเขตของความว่างเปล่า บทที่ 5-6 | Kara No Kyoukai Shinario1-4Kara No Kyoukai Shinario 5-6 | ตุลาคม 2541 - มีนาคม พ.ศ. 2542 ใน ทาเคะโบวคิ โฮมเพจสิงหาคม พ.ศ. 2542 ในงานคอมิเกะ ครั้งที่ 56 |
| 月姫無料告知フロッピー | แผ่นฟล็อปปี้แจกฟรีเกี่ยวกับสึกิฮิเมะ  | Tsukihime Muryou Kokuchi Flobby | สิงหาคม พ.ศ. 2542 ในงานคอมิเก็ต ครั้งที่ 56 |
| 月姫 体験版 | แผ่นทดลองเกม สึกิฮิเมะ | Tsukihime Taikenban | มกราคม พ.ศ. 2543 ในงานซันไชน์ครีเอชัน ครั้งที่ 6 |
| 月姫～半月板～ | เกมสึกิฮิเมะ ภาคฮังซึกิซาคะ | Tsukihime Hantsuki Saka | สิงหาคม พ.ศ. 2543 ในงานคอมิเก็ต ครั้งที่ 58 |
| 月姫設定集 | หนังสือรวมระบบต่างๆสึกิฮเมะ | Tsukihime setteshuu | สิงหาคม พ.ศ. 2543 ในงานคอมิเก็ต ครั้งที่ 58 |
| 月姫～完全版～ | เกมสึกิฮิเมะ ภาคสมบรูณ์ | Tsukihime Kanzenban | ธันวาคม พ.ศ. 2543 ในงานคอมิเก็ต ครั้งที่ 59 |
| 月姫資料集 | หนังสือรวมรายละเอียดของสึกิฮเมะ | Tsukihime shiryoushuu | ธันวาคม พ.ศ. 2543 ในงานคอมิเก็ต ครั้งที่ 59 |
| 月姫 PLUS-DISC | เกมสึกิฮิเมะ พลัส ดิสต์ | Tsukihime PLUS-DISC | มกราคม พ.ศ. 2544 ในงาน ซันไชน์ครีเอชัน ครั้งที่ 10 |
| 月姫読本 | หนังสืออ่าน สึกิฮิเมะ | Tsukihime Dokuhon | พฤษภาคม พ.ศ. 2544 ในงานคอมกิเรโวลูชั่น ครั้งที่ 29 |
| 歌月十夜 | เกม "สึกิฮิเมะ" ภาคสิบราตรีเดือนแห่งการร่ำร้อง | Tsukihime Kagetsu Touya | สิงหาคม พ.ศ. 2544 ในงานคอมิเก็ต ครั้งที่ 60 |
| 空の境界（上）（下） | โนเวล "ขอบเขตของความว่างเปล่า" เล่มบน เล่มล่าง | Kara No Kyoukai (Ue) (Shita) | ธันวาคม พ.ศ. 2544 ในงานคอมิเก็ต ครั้งที่ 61 |
| MELTY BLOOD（メルティブラッド） | เกม "เมลตีบลัด" | MELTY BLOOD | ธันวาคม พ.ศ. 2545 ในงานคอมิเก็ต ครั้งที่ 63 |
| 月箱 | เกมแพ็ค กล่องซึกิ | TSUKIBAKO | สิงหาคม พ.ศ. 2546 ในงานคอมิกเรโวลูชั่น ครั้งที่ 33 |
ผลงาน > นิยาย

คาระ โนะ เคียวไค นิยายที่ได้รับการตีพิมพ์ครั้งแรกนั้นแค่บทที่ 5-6 เท่านั้นที่วางจำหน่ายเดือนตุลาคม 1998 เพราะบทที่ 1-4 นั้นได้ทำการอัปโหลดให้อ่านทางเว็บไซต์ และได้รับการพิมพ์เป็นรูปเล่มจริงๆในฤดูหนาวปี 2001 ในรูปแบบโดจินโนเวล และวางจำหน่ายอีกครั้งโดยมีบริษัท คาโดคาว่า เป็นผู้ซื้อลิขสิทธิ์ไปทำในปี 2004
ผลงาน > สึกิฮิเมะ

สึกิฮิเมะ ฮังซึกิซาคะ เกมเอโรเกะ บน PC วางจำหน่ายครั้งแรกในงาน คอมิคเก็ต ครั้งที่ 58 เดือน สิงหาคมปี 2000
สึกิฮิเมะ เกมเอโรเกะตัวเต็มได้จำหน่ายในงาน คอมิคเก็ต ครั้งที่ 59 เดือนธันวาคม ปี 2000
สึกิฮิเมะ พลัส-ดิสก์ เป็นของแถมของเกมสึกิฮิเมะในเดือนมกราคม 2001 ในงานซันไชน์ครีเอชั่นครั้งที่ 10
คาเก็ตสึ โทยะ บทต่อของ สึกิฮิเมะ วางจำหน่ายครั้งแรกในเดือนสิงหาคม ปี 2001
ซึกิ-บาโกะ แพคเกจซีดีพิเศษที่ประกอบไปด้วยซีดี 3 แผ่น คือ สึกิฮิเมะ, ซิกิฮิเมะ พลัส-ดิกส์ และ คาเก็ตสึ โทยะ พร้อมซาวนด์แทร็กรีมิกซ์จากเกมทั้งสอง และโปรแกรมเสริมต่างๆ วางจำหน่ายครั้งแรกในเดือนเมษายน ปี 2003
ผลงาน > เฟต/สเตย์ไนต์

เฟต/สเตย์ไนต์ เกมวิชช่วลโนเวลเอโรเกะสำหรับเล่นบน PC วางจำหน่ายครั้งแรกในวันที่ 30 มกราคม 2004 ต่อมาได้มีเวอร์ชันดีวีดีวางจำหน่ายในวันที่ 29 มีนาคม 2006 และเวอร์ชันสำหรับทุกเพศทุกวัยบนเครื่อง PS2 ออกวางจำหน่ายในปี 2007 ภายใต้ชื่อใหม่ว่า “เฟต/สเตย์ไนต์ เรียลต้า นัวร์”
เฟต/ฮอลโลว์อาตาราเซีย เกม PC ที่มีเนื้อหาเกี่ยวข้องกับ เฟต/สเตย์ไนต์ วางจำหน่ายครั้งแรกในวันที่ 28 ตุลาคม 2005
เฟต/ซีโร่ ในรูปแบบของ ไลท์โนเวล ภายใต้การร่วมมือกับค่าย ไนโตรพลัส วางจำหน่ายครั้งแรกในวันที่ 12 ธันวาคม 2006
เฟต/ไทเกอร์โคลอสเซียม เกมต่อสู้รูปแบบ 3D บน PSP วางจำหน่ายครั้งแรกในวันที่ 13 พฤศจิกายน 2007 ผลิตโดยบริษัท แคปคอม และ cavia, inc.
เฟต/อันลิมิเต็ดโค้ดส เกมต่อสู้ 3D ในรูปแบบเกมอาเขต มีกำหนดวางจำหน่ายในเดือนมิถุนายน ผลิตโดย 8ing/Raizing และ cavia จัดจำหน่ายโดย แคปคอม
ผลงาน > เมลตีบลัด

เมลตีบลัด เกมต่อสู้บน PC ที่เกิดจากการร่วมมือกับกลุ่ม เฟรนช์-เบรด วางจำหน่ายครั้งแรกในเดือนธันวาคม 2004
เมลตีบลัด รีแอ็ค เกม PC ที่เป็นภาคเสริมของ เมลตีบลัด วางจำหน่ายครั้งแรกในเดือนพฤษภาคม 2004
เมลตีบลัด รีแอ็ค ไฟนอล ทูน แพทช์อัปเดตของ เมลตีบลัด รีแอ็ค ซึ่งทางเว็บไซต์ได้เปิดให้มีการดาวน์โหลดฟรี
เมลตีบลัด: แอ็ค คาเด็นซ่า เกมอาเขตของ เมลตีบลัด วางจำหน่ายครั้งแรกสำหรับเครื่อง PS2 ในปี 2006
เมลตีบลัด: แอ็ค คาเด็นซ่า เวอร์ชัน B ภาคเสริมของภาค แอ็ค คาเด็นซ่า วางจำหน่ายครั้งแรกสำหรับ PC ในวันที่ 27 กรกฎาคม 2007
แหล่งข้อมูลอื่น

โฮมเพจหลักของ ไทป์-มูน (ญี่ปุ่น)
เว็บไซต์อย่างเป็นทางการเก่าของ ไทป์-มูน (ญี่ปุ่น)
ไดอารี่ออนไลน์ของผู้ก่อตั้ง ไทป์-มูน ทั้งสอง ทากาชิ ทาเกอูจิ และ นาสุ คิโนโกะ (ญี่ปุ่น)
| ด ค กไทป์-มูน |
| --- | --- |
สึกิฮิเมะ:  สึกิฮิเมะ ตอน  คาเก็ตสึ โทยะ  เมลตีบลัด 
เฟต/สเตย์ไนต์:  มหาสงครามจอกศักดิ์สิทธิ์ ตัวละคร เอมิยะ ชิโร่  เซเบอร์  โทซากะ ริน  มาโต้ ซากุระ  ไรเดอร์  ตอน  เวทศาสตรา มหาสงคราม ตอน  ภาพยนตร์  เฮฟเวนส์ฟีล เพรสเซจฟลาวเวอร์  ลอสต์บัตเตอร์ฟลาย  สปริงซอง  ฮอลโลว์อาตาราเซีย  ปฐมบทสงครามจอกศักดิ์สิทธิ์ ตัวละคร เอมิยะ คิริสึงุ  ตอน  เอกซ์ตรา เอกซ์ตรา ลาสต์ อันคอร์  ไทเกอร์โคลอสเซียม  อันลิมิตเต็ดโคดส์  สาวน้อยเวทมนตร์ พริสมา อิลิยา ตอน  ซไว!  ซไว แฮทช์!  ดไร!!  คำสาบานภายใต้หิมะ  อโพคริฟา ตัวละคร  ตอน  สเตรนจ์เฟก  The Case Files of Lord El-Melloi II  แกรนด์ออเดอร์ ตัวละคร  เซ็ตไตมาจูเซ็นเซ็นบาบิโลเนีย  เอกซ์เทลลา 
คาระ โนะ เคียวไก:  ตัวละคร  ทิวทัศน์ที่ถูกมองข้าม  ตามหาฆาตกร (ช่วงที่ 1)  ความเจ็บปวดที่ไม่จางหาย  อารามที่ว่างเปล่า  เกลียวที่ขัดกัน  บันทึกความทรงจำที่เลือนลาง  ตามหาฆาตกร (ช่วงที่ 2)  บัญชาพระเจ้าในอนาคต 
อื่น ๆ:  มาโฮสึไก โนะ โยรุ  คานัน ตอน  คาร์นิวัล แฟนตาซึม  World Conquest Zvezda Plot  เมนูวันนี้ของบ้านเอมิยะ 
บุคคล:  คิโนโกะ นาซุ  ทากาชิ ทาเกอูจิ
จรัล ดิษฐาอภิชัย

| จรัล ดิษฐาอภิชัย |
| --- | --- |
เกิด: 6 กรกฎาคม พ.ศ. 2490 (77 ปี) จังหวัดพัทลุง, ประเทศไทย
สัญชาติ: ไทย
ชื่ออื่น: สหายแผ้ว
ศิษย์เก่า: มหาวิทยาลัยธรรมศาสตร์
อาชีพ: อาจารย์มหาวิทยาลัย วิชาการ นักวิทยาศาสตร์การเมือง นักเคลื่อนไหวทางการเมือง
ผู้ช่วยศาสตราจารย์ จรัล ดิษฐาอภิชัย (เกิด 6 กรกฎาคม พ.ศ. 2490 ที่จังหวัดพัทลุง) ประธานสมาคมนักประชาธิปไตยชาวไทยไร้พรมแดน ประธานสมาคมคนไทยเพื่อประชาธิปไตย อดีตที่ปรึกษารองนายกรัฐมนตรี ผู้สมัครรับเลือกตั้งสมาชิกสภาผู้แทนราษฎรแบบบัญชีรายชื่ออดีตกรรมการสิทธิมนุษยชนแห่งชาติ โดยเป็นหนึ่งใน 11 คน ของคณะกรรมการสิทธิมนุษยชนแห่งชาติชุดแรกของประเทศไทย ซึ่งตั้งขึ้นตามรัฐธรรมนูญแห่งราชอาณาจักรไทย พ.ศ. 2540  ถูกถอดถอนโดยสภานิติบัญญัติแห่งชาติ ของคณะรัฐประหาร ในวันที่ 26 กันยายน พ.ศ. 2550 เขาเคยเป็นแกนนำนักศึกษา และเข้าร่วมกับพรรคคอมมิวนิสต์แห่งประเทศไทย โดยใช้ชื่อว่า "สหายแผ้ว"
เขาขัดคำสั่ง คณะรักษาความสงบแห่งชาติ ที่ 3/2557 จนกระทั่งศาลทหารอนุมัติออกหมายจับคดีด้านความมั่นคง รวมถึงถูกออกหมายจับในความผิดมาตรา 112 ด้วย เขาเดินทางออกจากประเทศไทยไปยังประเทศเพื่อนบ้าน เมื่อวันที่ 27 พฤษภาคม พ.ศ. 2557 หลังรัฐประหาร และเดินทางต่อไปเพื่อลี้ภัยทางการเมืองที่ประเทศฝรั่งเศสในเดือนมิถุนายนปีเดียวกัน ภายหลังเขาเข้าร่วมกับสมัชชาประชาชนเพื่อประชาธิปไตยเคลื่อนไหวทางการเมืองในสหรัฐอเมริกาเป็นหลัก ปัจจุบันเธอได้รับสัญชาติฝรั่งเศส และได้จัดตั้ง สมาคมคนไทยเพื่อประชาธิปไตย โดยได้เป็นประธานสมาคมคนไทยเพื่อประชาธิปไตย เคลื่อนไหว ประท้วงรัฐบาลไทย ที่ยุโรป ร่วมกับ จรรยา ยิ้มประเสริฐ สมยศ พฤกษาเกษมสุข ฯลฯ
การศึกษา

สำเร็จการศึกษา  ปริญญาตรี - รัฐศาสตร์บัณฑิต ภาควิชาการปกครอง คณะรัฐศาสตร์ ม.ธรรมศาสตร์
ปริญญาโท - สาขาประวัติศาสตร์  มหาวิทยาลัยปารีส
ประกาศนียบัตรวิชาการชั้นสูง - ปรัชญาการเมือง มหาวิทยาลัยปารีส 1 ซอร์บอน
ประสบการณ์การทำงาน
พ.ศ. 2533 - 2543 - อาจารย์ประจำภาควิชาสังคมศาสตร์ คณะศิลปศาสตร์ มหาวิทยาลัยรังสิต ตำแหน่งผู้ช่วยศาสตราจารย์
พ.ศ. 2541 - 2543  - ประธานสมาคมสิทธิเสรีภาพของประชาชน (สสส. : UCL :Union for Civil Liberty)
พ.ศ. 2543 - 2550 - กรรมการสิทธิมนุษยชนแห่งชาติ
พ.ศ. 2554 - 2555 - ที่ปรึกษา  คณะกรรมาธิการ. การต่างประเทศ สภาผู้แทนราษฎร
พ.ศ. 2555 - 2557 - ที่ปรึกษารองนายกรัฐมนตรี (นายสุรพงษ์ โตวิจักษณ์ชัยกุล)
เกียรติรางวัลที่เคยได้รับ
พ.ศ. 2547 - ศิษย์เก่าดีเด่น คณะรัฐศาสตร์ มหาวิทยาลัยธรรมศาสตร์
ผลงาน

มีผลงานเช่น รายงานวิจัย แนวทางการจัดทำประชาพิจารณ์ในสังคมไทย (ร่วมกับคณะ)
รายงานวิจัย "แนวทางการยกเครื่องรัฐสภาไทย"
หนังสือ "การปฏิวัติฝรั่งเศส" เล่ม 1 ,เล่ม 2
หนังสือ "ก่อนจะถึง 14 ตุลา"
หนังสือ "จากราชดำเนินถึงชเวดากอง"
หนังสือ "คู่มือ สิทธิมนุษยชน สำหรับพลเมือง"
หนังสือ "บนหนทางสิทธิมนุษยชน"
เครื่องราชอิสริยาภรณ์

พ.ศ. 2548 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2546 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
แหล่งข้อมูลอื่น

ชีวประวัติ จรัล ดิษฐาอภิชัย
เฉลิมสวรรค์ ไพบูลย์พันธ์

| เฉลิมสวรรค์ ไพบูลย์พันธ์ |
| --- | --- |
เกิด: 30 มกราคม พ.ศ. 2498 (69 ปี) เฉลิมสวรรค์ ไพบูลย์พันธ์
คู่สมรส: ลิซ่า ไปรพิศ
อาชีพ: นักมายากล อาจารย์
เฉลิมสวรรค์ ไพบูลย์พันธ์ หรือ ฟิลิป เป็นนักมายากลชาวไทยที่มีชื่อเสียง ผู้ก่อตั้งโรงเรียนสอนวิทยากลฟิลิป และได้รับการยกย่องเป็นราชามายากลเมืองไทย
ผลงาน

พ.ศ. 2529 - 2530 ได้รางวัลชนะเลิศการแข่งขันมายากลจากชมรมนักแสดงมายากล ประเภทมายากลอาชีพ 2 ปีซ้อน
พ.ศ. 2530 เป็นตัวแทนของเอเชียเข้าร่วมแข่งขัน เมจิกโอลิมปิก ที่ประเทศญี่ปุ่น โดยการสวมชุดไทยใส่ชฎาแสดงมายากล
14 ธันวาคม พ.ศ. 2538 เปิดโรงเรียนสอนวิทยากลฟิลิป ซึ่งเป็นโรงเรียนมายากลแห่งแรกที่ได้รับการรับรองจากกระทรวงศึกษาธิการ ปัจจุบันตั้งอยู่บริเวณถนนประชาราษฎร์บำเพ็ญ เขตห้วยขวาง กรุงเทพมหานคร
5 ธันวาคม พ.ศ. 2552 ไดัร่วมแสดงในภาพยนตร์องค์บาก 2 ในบทของครูสอนมายากลและครูสอนมีดคู่
แหล่งข้อมูลอื่น

โรงเรียนฟิลิปมายากล เก็บถาวร 2011-02-08 ที่ เวย์แบ็กแมชชีน
มายากล[ลิงก์เสีย]
เฉลิมสวรรค์ ไพบูลย์พันธ์ ที่เฟซบุ๊ก
ผุสดี ตามไท

| ผุสดี ตามไทม> ว.ม., ป.ช. |
| --- | --- |
ผุสดี พ.ศ. 2554

รักษาราชการแทนผู้ว่าราชการกรุงเทพมหานคร
ดำรงตำแหน่ง 25 สิงหาคม พ.ศ. 2559 – 18 ตุลาคม พ.ศ. 2559
ก่อนหน้า: หม่อมราชวงศ์สุขุมพันธุ์ บริพัตร
ถัดไป: อัศวิน ขวัญเมือง
รองผู้ว่าราชการกรุงเทพมหานคร
ดำรงตำแหน่ง 3 เมษายน พ.ศ. 2556 – 18 ตุลาคม พ.ศ. 2559
ผู้ว่าการ: หม่อมราชวงศ์สุขุมพันธุ์ บริพัตร
ก่อนหน้า: ธีระชน มโนมัยพิบูลย์ วัลลภ สุวรรณดี มาลินี สุขเวชชวรกิจ ทยา ทีปสุวรรณ พรเทพ เตชะไพบูลย์ 
 
ข้อมูลส่วนบุคคล
เกิด: ผุสดี ปิยกุล 16 มกราคม พ.ศ. 2494 (73 ปี) อำเภอเมืองตรัง จังหวัดตรัง ประเทศไทย
ศาสนา: คริสต์
พรรคการเมือง: ประชาธิปัตย์ (2524–ปัจจุบัน)
คู่สมรส: บดินทร์ ตามไท

ผุสดี ตามไท (เกิด 16 มกราคม พ.ศ. 2494) เป็นผู้อำนวยการโรงเรียนวัฒนาวิทยาลัย อดีตกรรมการผู้ทรงคุณวุฒิในคณะกรรมการสถาบันพัฒนาองค์กรชุมชน ในรัฐบาล พลเอก ประยุทธ์ จันทร์โอชา อดีตกรรมการที่ปรึกษาพรรคประชาธิปัตย์ อดีตรองผู้ว่าราชการกรุงเทพมหานคร (สมัย ม.ร.ว.สุขุมพันธุ์ บริพัตร เป็นผู้ว่าราชการกรุงเทพมหานคร) และอดีตสมาชิกสภาผู้แทนราษฎร แบบบัญชีรายชื่อ และอดีตที่ปรึกษาผู้ว่าราชการกรุงเทพมหานคร (อภิรักษ์ โกษะโยธิน)
ประวัติ

ผุสดี ตามไท เกิดวันที่ 16 มกราคม พ.ศ. 2494 ที่ตำบลนาบินหลา อำเภอเมือง จังหวัดตรัง เป็นบุตรของ นายจรัส และนางพรรณฉวี ปิยกุล สมรสกับ นายบดินทร์ ตามไท นักวิชาการอิสระ ประธานมูลนิธิธรรมไทย
ดร.ผุสดี ตามไท เป็นหนึ่งในนักการเมืองสตรี ที่มีบทบาทในการรณรงค์ความเสมอภาคหญิงชาย โดยดำรงตำแหน่งในองค์กรต่างๆ เช่น  ผู้อำนวยการสถาบันผู้หญิงกับการเมือง ผู้ประสานงานเครือข่ายผู้หญิงกับรัฐธรรมนูญ กรรมการส่งเสริมและประสานงานสตรีแห่งชาติ
ในการเลือกตั้ง 23 ธันวาคม พ.ศ. 2550 ดร.ผุสดี ตามไท ลงสมัครรับเลือกตั้ง สมาชิกสภาผู้แทนราษฎร แบบสัดส่วน กลุ่มที่ 6 (กรุงเทพมหานคร) ในนามพรรคประชาธิปัตย์ และชนะการเลือกตั้ง ต่อมาในการเลือกตั้ง พ.ศ. 2554 ได้ลงสมัครรับเลือกตั้งในระบบบัญชีรายชื่อ และได้รับเลือกตั้งเป็น ส.ส.อีกสมัย แต่ได้ยื่นหนังสือลาออกอย่างเป็นทางการเมื่อวันที่ 1 เมษายน พ.ศ. 2556 ต่อนายสมศักดิ์ เกียรติสุรนนท์ ประธานรัฐสภา เพื่อไปดำรงตำแหน่งรองผู้ว่าราชการกรุงเทพมหานคร
การศึกษา

สำเร็จประถมศึกษา และมัธยมศึกษาจาก โรงเรียนวัฒนาวิทยาลัย กรุงเทพมหานคร
พ.ศ. 2515 : ปริญญาตรี  วิทยาศาสตร์บัณฑิต (เคมี) คณะวิทยาศาสตร์ มหาวิทยาลัยเกษตรศาสตร์
พ.ศ. 2518 : ปริญญาโท (วิทยาศาสตร์ศึกษา) มหาวิทยาลัยอินดีแอนา  สหรัฐอเมริกา  โดยทุนจากองค์การการศึกษาวิทยาศาสตร์และวัฒนธรรมแห่งสหประชาชาติ (UNESCO)
พ.ศ. 2525 : ปริญญาเอก (วิทยาศาสตร์ศึกษา) มหาวิทยาลัยอินดีแอนา สหรัฐอเมริกา โดยทุนจากองค์การการศึกษาวิทยาศาสตร์และวัฒนธรรมแห่งสหประชาชาติ (UNESCO)
งานวิชาการและงานบริหาร

อาจารย์ คณะวิทยาศาสตร์ มหาวิทยาลัยเกษตรศาสตร์
หัวหน้าโครงการพัฒนาและส่งเสริมผู้มีปรีชาญาณทางวิทยาศาสตร์ นักวิชาการพัฒนาหลักสูตรวิทยาศาสตร์ สถาบันส่งเสริมการสอนวิทยาศาสตร์และเทคโนโลยี (สสวท.)
อาจารย์ใหญ่ โรงเรียนนานาชาติใหม่แห่งประเทศไทย (NIST) กรุงเทพมหานคร
พ.ศ. 2560 ผู้อำนวยการโรงเรียนวัฒนาวิทยาลัย
งานการเมือง

คณะทำงานด้านสิ่งแวดล้อม รัฐมนตรีว่าการกระทรวงอุตสาหกรรม (ศ.ดร.สิปปนนท์ เกตุทัต)
ผู้อำนวยการสถาบันผู้หญิงกับการเมือง
ผู้ประสานงานเครือข่ายผู้หญิงกับรัฐธรรมนูญ
รองประธานกรรมาธิการวิสามัญ รับฟังความคิดเห็นและประชาสัมพันธ์ สภาร่างรัฐธรรมนูญ จ.เชียงใหม่
รองเลขานุการกรรมาธิการวิสามัญของวุฒิสภาพิจารณาร่าง พ.ร.บ. คณะกรรมการสิทธิมนุษยชนแห่งชาติ
สมาชิกสภาผู้แทนราษฎร ระบบบัญชีรายชื่อ พรรคประชาธิปัตย์
กรรมาธิการการแรงงาน
กรรมาธิการการยุติธรรมและสิทธิมนุษยชน
เป็นวิทยากรให้องค์กรต่าง ๆ ทั้งภาครัฐและเอกชนเรื่องรัฐธรรมนูญ สิทธิ กลไกคุ้มครองสิทธิ ความเสมอภาคสิทธิมนุษยชน
รองผู้ว่าราชการกรุงเทพมหานคร ดูแลงานด้านการศึกษา ด้านการแพทย์และอนามัย ด้านสังคมและคุณภาพชีวิต
งานสังคม

กรรมการส่งเสริมและประสานงานสตรีแห่งชาติ สำนักนายกรัฐมนตรี
ประธานเครือข่ายผู้หญิงชุมชนแออัด กรุงเทพมหานคร
ร่วมก่อตั้งและเป็นกรรมการมูลนิธิ / สมาคม ที่ส่งเสริมศักยภาพและโอกาสในชีวิตของทุกคน เช่น สมาคมไทยคราฟท์ มูลนิธิธรรมไทย มูลนิธิการศึกษาไทย
การดำรงตำแหน่งอื่นๆ

ผู้อำนวยการพรรคประชาธิปัตย์
กรรมการมูลนิธิธรรมไทย
กรรมการสมาคมศิษย์วังหลังวัฒนา
เครื่องราชอิสริยาภรณ์

พ.ศ. 2555 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2552 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
เดวิด เกตส์

เดวิด เกตส์ (อังกฤษ: David Gates; เกิดเมื่อวันที่ 11 ธันวาคม ค.ศ. 1940) เป็นนักร้องและนักแต่งเพลงชาวอเมริกัน เป็นที่รู้จักในฐานะนักร้องนำวงเบรด (Bread) ซึ่งก่อตั้งเมื่อปี ค.ศ. 1967
ประวัติ

เดวิด เกตส์เกิดที่เมือง Tulsa รัฐโอคลาโฮมา (ปัจจุบันรู้จักในชื่อว่า Bolewood Acres) สหรัฐอเมริกา เขาลาออกจากโรงเรียนมัธยมและแต่งงานเมื่อยังเป็นวัยรุ่นแล้วย้ายมาแสวงโชคที่แคลิฟอร์เนีย เพื่อเริ่มงานดนตรีของเขา เขาประสบความสำเร็จอย่างรวดเร็วกับวงเบรด และมีเพลงฮิตมากมาย อาทิ
"Make it with You" (ค.ศ. 1970)
"If" (ค.ศ. 1971)
"Everything I Own" (ค.ศ. 1972)
"Lost Without Your Love" (ค.ศ. 1976)
หลังจากที่แยกจากวงเบรด เขายังออกอัลบั้มเดียวอีกหลายชุด ในปี ค.ศ. 1977 เพลงประกอบภาพยนตร์เรื่อง The Goodbye Girl ที่เขาแต่งได้รับรางวัลออสการ์
เสียงอันเป็นเอกลักษณ์และบุคลิกภาพของเดวิดมีส่วนอย่างมากที่ทำให้เขาได้รับความนิยม  นอกนี้ยังมีเพลงดังๆอีกหลายเพลงที่เขาแต่งแต่ขับร้องโดยน้องร้องคนอื่นเช่น "If" (ร้องโดย Telly Savalas) และ "Everything I Own" (ร้องโดย Boy George)
เควิด เกตส์ อยู่ในวงการดนตรีของอเมริกาตลอดมา เขากลับมามีชื่อเสียงอีกครั้งในช่วงปี 1990 และยังแต่งเพลงและแสดงดนตรีจนถึงปัจจุน (ค.ศ. 2006) เขาออกอัลบั้ม The David Gates Songbook ในปี ค.ศ. 2002 โดยประกอบไปด้วยเพลงใหม่หลายเพลง
ปอลตาวา

| ปอลตาวา |
| --- | --- |
นคร
สถานที่สำคัญในปอลตาวา
   ธง ตราอาร์ม
ปอลตาวาที่ตั้งนครปอลตาวาในประเทศยูเครน
พิกัด:  49°35′22″N 34°33′05″E﻿ / ﻿49.58944°N 34.55139°E﻿ / 49.58944; 34.55139
ประเทศ:  ยูเครน
แคว้น: ปอลตาวา
ก่อตั้ง: ค.ศ. 8991
พื้นที่
 • ทั้งหมด: 103 ตร.กม. (40 ตร.ไมล์)
ประชากร (ค.ศ. 2018)
 • ทั้งหมด: 288,013 คน
 • ความหนาแน่น: 2,811 คน/ตร.กม. (7,280 คน/ตร.ไมล์)
เขตเวลา: UTC+2 (เวลายุโรปตะวันออก)
 • ฤดูร้อน  (เวลาออมแสง): UTC+3 (เวลาออมแสงยุโรปตะวันออก)
รหัสไปรษณีย์: 36000—36499
รหัสพื้นที่: +380-532(2)
ป้ายทะเบียนรถ: CK, BI
เว็บไซต์: rada-poltava.gov.ua/foreign/
1ปีก่อตั้งที่เคยเชื่อกันคือ ค.ศ. 1174
ปอลตาวา (ยูเครน: Полта́ва) เป็นนครที่ตั้งอยู่ริมแม่น้ำวอร์สกลาในตอนกลางของประเทศยูเครน นครนี้ยังเป็นเมืองหลักของแคว้นปอลตาวา ใน ค.ศ. 2024 ปอลตาวามีประชากรอยู่ 287,135 คน
เมืองแฝดและเมืองพี่น้อง

กอชาลิน โปแลนด์ (ค.ศ. 1958)
แวลีโกเตอร์โนโว บัลแกเรีย (ค.ศ. 1963)
ฟิลเดอร์ชตัท เยอรมนี
อ็อสท์ฟิลเดิร์น เยอรมนี
ลูบลิน โปแลนด์
นิส ฝรั่งเศส
ครัสโนดาร์ รัสเซีย
บารานาวีชือ เบลารุส
คีมกิ รัสเซีย
สภาพอากาศ

| ข้อมูลภูมิอากาศของปอลตาวา> เดือน | ข้อมูลภูมิอากาศของปอลตาวา> ม.ค. | ข้อมูลภูมิอากาศของปอลตาวา> ก.พ. | ข้อมูลภูมิอากาศของปอลตาวา> มี.ค. | ข้อมูลภูมิอากาศของปอลตาวา> เม.ย. | ข้อมูลภูมิอากาศของปอลตาวา> พ.ค. | ข้อมูลภูมิอากาศของปอลตาวา> มิ.ย. | ข้อมูลภูมิอากาศของปอลตาวา> ก.ค. | ข้อมูลภูมิอากาศของปอลตาวา> ส.ค. | ข้อมูลภูมิอากาศของปอลตาวา> ก.ย. | ข้อมูลภูมิอากาศของปอลตาวา> ต.ค. | ข้อมูลภูมิอากาศของปอลตาวา> พ.ย. | ข้อมูลภูมิอากาศของปอลตาวา> ธ.ค. | ข้อมูลภูมิอากาศของปอลตาวา> ทั้งปี |
| --- | --- | --- | --- | --- | --- | --- | --- | --- | --- | --- | --- | --- | --- |
| อุณหภูมิสูงสุดที่เคยบันทึก °C (°F) | 11.0 (51.8) | 16.0 (60.8) | 21.4 (70.5) | 28.9 (84) | 34.2 (93.6) | 39.0 (102.2) | 39.5 (103.1) | 39.4 (102.9) | 35.3 (95.5) | 29.6 (85.3) | 20.0 (68) | 14.0 (57.2) | 39.5 (103.1) |
| อุณหภูมิสูงสุดเฉลี่ย °C (°F) | -3.1 (26.4) | -2.0 (28.4) | 3.8 (38.8) | 13.7 (56.7) | 20.8 (69.4) | 24.3 (75.7) | 26.3 (79.3) | 25.7 (78.3) | 19.7 (67.5) | 12.1 (53.8) | 4.2 (39.6) | -1.1 (30) | 12.0 (53.6) |
| อุณหภูมิเฉลี่ยแต่ละวัน °C (°F) | -5.5 (22.1) | -4.8 (23.4) | 0.2 (32.4) | 8.9 (48) | 15.3 (59.5) | 18.8 (65.8) | 20.7 (69.3) | 19.9 (67.8) | 14.3 (57.7) | 7.7 (45.9) | 1.4 (34.5) | -3.3 (26.1) | 7.8 (46) |
| อุณหภูมิต่ำสุดเฉลี่ย  °C (°F) | -8.3 (17.1) | -7.8 (18) | -3.1 (26.4) | 4.2 (39.6) | 9.8 (49.6) | 13.4 (56.1) | 15.4 (59.7) | 14.3 (57.7) | 9.4 (48.9) | 3.7 (38.7) | -1.3 (29.7) | -5.8 (21.6) | 3.6 (38.5) |
| อุณหภูมิต่ำสุดที่เคยบันทึก °C (°F) | -32.2 (-26) | -29.1 (-20.4) | -22.8 (-9) | -11.1 (12) | -3.2 (26.2) | 0.9 (33.6) | 7.8 (46) | 3.9 (39) | -3.0 (26.6) | -11.1 (12) | -21.5 (-6.7) | -28.6 (-19.5) | −32.2 (−26) |
| หยาดน้ำฟ้า มม (นิ้ว) | 40.7 (1.602) | 39.3 (1.547) | 34.2 (1.346) | 47.7 (1.878) | 52.4 (2.063) | 63.5 (2.5) | 61.1 (2.406) | 51.8 (2.039) | 56.1 (2.209) | 49.5 (1.949) | 44.3 (1.744) | 43.8 (1.724) | 584.4 (23.008) |
| ความชื้นร้อยละ | 86.7 | 83.6 | 76.8 | 61.4 | 61.0 | 65.8 | 66.7 | 60.3 | 70.5 | 78.3 | 86.5 | 87.9 | 73.8 |
| วันที่มีหยาดน้ำฟ้าโดยเฉลี่ย | 19.2 | 15.7 | 15.7 | 9.0 | 9.6 | 9.2 | 6.9 | 4.7 | 9.3 | 10.8 | 14.4 | 17.9 | 142.4 |
| จำนวนชั่วโมงที่มีแดด | 68.2 | 76.3 | 133.3 | 183.0 | 266.6 | 294.0 | 300.7 | 285.2 | 216.0 | 142.6 | 60.0 | 43.4 | 2,069.3 |
แหล่งที่มา 1: Climatebase.ru
แหล่งที่มา 2: Hong Kong Observatory (sun data).
แหล่งข้อมูลอื่น

"Official website" (ภาษายูเครน). Poltava City Council. คลังข้อมูลเก่าเก็บจากแหล่งเดิมเมื่อ 2000-09-03. สืบค้นเมื่อ 2017-01-24.
"News" (ภาษายูเครน). Poltava Oblast State Administration.[ลิงก์เสีย]
"Poltava Istoricheskaya5" (ภาษารัสเซีย). poltavahistory.org.ua. คลังข้อมูลเก่าเก็บจากแหล่งเดิมเมื่อ 2011-08-24. สืบค้นเมื่อ 2017-01-24.
"Main" (ภาษารัสเซีย). Transport of Poltava (unofficial project). คลังข้อมูลเก่าเก็บจากแหล่งเดิมเมื่อ 2008-12-17. สืบค้นเมื่อ 2017-01-24.
"Photos of Poltava" (ภาษารัสเซีย). คลังข้อมูลเก่าเก็บจากแหล่งเดิมเมื่อ 2017-04-09. สืบค้นเมื่อ 2017-01-24.
The murder of the Jews of Poltava เก็บถาวร 2021-12-07 ที่ เวย์แบ็กแมชชีน during World War II, at Yad Vashem website.
| ด ค ก เขตการปกครองของประเทศยูเครน |
| --- | --- |
เมืองหลวง: เคียฟ
แคว้น:  กีรอวอฮรัด  คแมลนึตสกึย  คาร์กิว  เคียฟ  แคร์ซอน  แชร์กาซือ  แชร์นิวต์ซี  แชร์นีฮิว  ซาการ์ปัจจา  ซาปอริฌเฌีย  ซูมือ  ฌือตอมือร์  ดนีปรอแปตร็อวสก์  ดอแนตสก์2  แตร์นอปิล  ปอลตาวา  มือกอลายิว  ริวแน  ลวิว  ลูฮันสก์2  วอลึญ  วินนึตเซีย  ออแดซา  อีวานอ-ฟรันกิวสก์ 
นครสถานะพิเศษ:  เคียฟ  แซวัสตอปอล1 
สาธารณรัฐปกครองตนเอง:  ไครเมีย1 
ศูนย์กลางการบริหาร:  กรอปึวนึตสกึย  คแมลนึตสกึย  คาร์กิว  เคียฟ  แคร์ซอน  แชร์กาซือ  แชร์นิวต์ซี  แชร์นีฮิว  ซาปอริฌเฌีย  ซิมแฟรอปอล  ซูมือ  แซวัสตอปอล  ฌือตอมือร์  ดนีปรอ  ดอแนตสก์2  แตร์นอปิล  ปอลตาวา  มือกอลายิว  ริวแน  ลวิว  ลุตสก์  ลูฮันสก์2  วินนึตเซีย  ออแดซา  อีวานอ-ฟรันกิวสก์  อุฌฮอรอด 
1ถูกอ้างกรรมสิทธิ์และควบคุมโดยรัสเซียในฐานะสาธารณรัฐไครเมียและนครสหพันธ์แซวัสตอปอล  2บางส่วนของแคว้นถูกควบคุมโดยสาธารณรัฐประชาชนดอแนตสก์และสาธารณรัฐประชาชนลูฮันสก์ซึ่งเป็นรัฐแบ่งแยกดินแดนที่นิยมรัสเซีย
ป่าคด

ป่าคด
ป่าคด (โปแลนด์: Krzywy Las) เป็นดงไม้ที่มีต้นสนรูปร่างประหลาดใกล้เมืองกรือฟีนอ จังหวัดปอมอแชซาคอดแญ ประเทศโปแลนด์
มีการปลูกต้นสน 400 ต้นในหมู่บ้านนอแวชาร์นอวอ (Nowe Czarnowo) เมื่อประมาณ ค.ศ. 1930 ลำต้นของแต่ละต้นโค้งงอไปทางทิศเหนือเหนือระดับพื้นดินเพียงเล็กน้อย แล้วโค้งกลับตั้งตรงหลังจากเบี่ยงออกไปประมาณ 3–9 ฟุต (1–3 เมตร) ต้นสนคดเหล่านี้มีป่าสนที่มีลำต้นตรงล้อมรอบอยู่
โดยทั่วไปเชื่อกันว่าเครื่องมือหรือเทคนิคบางอย่างของมนุษย์เป็นสาเหตุที่ทำให้ต้นสนโตมาเช่นนี้ แต่ยังไม่มีใครพิสูจน์ระบุอย่างแน่ชัดและยังคงเป็นปริศนามาจนถึงปัจจุบัน มีการสันนิษฐานว่าต้นสนเหล่านี้อาจถูกดัดให้โตเป็นไม้โค้งตามธรรมชาติเพื่อใช้ทำเครื่องเรือนหรือเรือ บางส่วนคาดคะเนว่าพายุหิมะทำให้ลำต้นโค้งงอ แต่มีหลักฐานในเรื่องนี้น้อยมาก
สถานที่นี้เปิดให้สาธารณชนเข้าชมและกลายเป็นสถานที่ท่องเที่ยวโดดเด่นแห่งหนึ่งในพื้นที่
แหล่งข้อมูลอื่น

Polish tourism page for the Crooked Forest (ในภาษาโปแลนด์)
53°12′50″N 14°28′30″E﻿ / ﻿53.21389°N 14.47500°E﻿ / 53.21389; 14.47500
สมคิด นวลเปียน

| สมคิด นวลเปียนป> ช., ป.ม..ข้อมูลส่วนบุคคล |
| --- | --- |
เกิด: 20 กรกฎาคม พ.ศ. 2490 (77 ปี) อำเภอกงหรา จังหวัดพัทลุง ประเทศไทย
พรรคการเมือง: ประชาธิปัตย์ (2531–2544)
คู่สมรส: ฤทัย นวลเปียน

สมคิด นวลเปียน (เกิด 20 กรกฎาคม พ.ศ. 2490) อดีตสมาชิกสภาผู้แทนราษฎรจังหวัดพัทลุง 3 สมัย